Document ID: 31995R1487

KOMISSION ASETUS (EY) N:o 1487/95,
annettu 28 päivänä kesäkuuta 1995,
Kanariansaarten hankintataseen vahvistamisesta sianliha-alan tuotteiden osalta ja yhteisöstä peräisin olevien tuotteiden tukien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muuttettuna neuvoston asetuksella (EY) N:o 3290/94 (2), ja erityisesti sen 3 artiklan 4 kohdan ja 4 artiklan 4 kohdan,
sekä katsoo, että
asetuksen (ETY) N:o 1601/92 2, 3 ja 4 artiklaa sovellettasessa on syytä vahvistaa sianliha-alalle ja markkinointivuodelle 1995/1996 toisaalta se määrä erityisen hankintataseen liha- ja jalostustuotteita, jotka on vapautettu tullista kolmansista maista tapahtuvan tuonnin osalta tai saa tukea muualta yhteisöstä tuleville lähetyksille, ja toisaalta yhteisöstä peräisin olevien puhdasrotuisten siitoseläinten se määrä, jota varten myönnetään tukea Kanariansaarten tuotantomahdollisuuksien kehittämistarkoituksessa,
edellä tarkoitettujen saarten hankintatukien määrät olisi vahvistettava toisaalta lihojen ja toisaalta muualta yhteisöstä peräisin olevien puhdasrotuisten siitoseläinten osalta; näiden tukien määrät olisi vahvistettava ottaen huomioon erityisesti maailmanmarkkinoiden hankintakustannukset, Kanariansaarten maantieteellisestä sijainnista aiheutuvat olosuhteet ja kyseisten eläinten tai tuotteiden kolmansiin maihin viennin perushinnat,
yhteiset yksityiskohtaiset säännöt Kanariansaarten tiettyjen maataloustuotteiden hankintajärjestelmän solveltamisesta vahvistetaan komission asetuksessa (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4),
selkeyden takia olisi kumottava Kanariansaarten sianliha-alan tuotteiden hankintatuen vahvistamisesta osana neuvoston asetuksen (ETY) N:o 1601/92 2-4 artiklassa säädettyä järjestelmää 3 päivänä huhtikuuta 1995 annettu komission asetus (EY) N:o 752/95 (5),
asetuksen (ETY) N:o 1601/92 soveltamiseksi hankintajärjestelmää sovelletaan 1 päivästä heinäkuuta; tämän vuoksi on syytä määrätä tämän asetuksen säännösten välittömästä soveltamisesta, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 2 artiklan soveltamiseksi sianliha-alan tuotteiden arvioituun hankintataseeseen kuuluvien sellaisten tuotteiden määrät, jotka vapautetaan tullista kolmansista maista tapahtuvan tuonnin osalta tai jotka saavat yhteisön tukea, vahvistetaan liitteessä I.
2 artikla
1. Asetuksen (ETY) N:o 1601/92 3 artiklan 2 kohdassa säädetty tuki hankintataseeseen kuuluville ja yhteisön markkinoilta lähtöisin oleville tuotteille vahvistetaan liitteessä II.
2. Tukea saavat tuotteet kuvataan komission asetuksen (ETY) N:o 3846/87 (6) ja erityisesti sen liitteen 7 kohdan säännösten ja määräysten mukaisesti.
3 artikla
Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien puhdasrotuisten siitossikojen hankkimiseksi Kanariansaarille sekä tukeen kuuluvien eläinten määrä vahvistetaan liitteessä III.
4 artikla
Kumotaan asetus (EY) N:o 752/95.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1995.

Labels: 17
19
3
6
18